REFERAT DE SPECIALITATE
Nr.1804/24.04.2026
Privind atestarea apartenenței la domeniul privat al comunei Racovița și actualizarea suprafeței imobilului înscris în CF nr. 402121 Racovița

         Compartimentul de specialitate din cadrul aparatului de specialitate al primarului a analizat proiectul de hotărâre și documentația aferentă.
        Din analiza documentelor cadastrale și juridice rezultă că imobilul este identificat corect și îndeplinește condițiile legale pentru a fi inclus în domeniul privat al comunei. Documentația cadastrală (PAD) confirmă actualizarea suprafeței imobilului la 1805 mp, în urma măsurătorilor efectuate conform normelor ANCPI.
       Imobilul este situat în intravilan, are categoria de folosință „curți construcții” și nu este afectat uzului sau interesului public, motiv pentru care încadrarea în domeniul privat este justificată. Conform prevederilor Codului administrativ și ale Legii cadastrului și publicității imobiliare, actualizarea datelor și înscrierea în cartea funciară sunt necesare pentru asigurarea legalității și transparenței evidenței patrimoniale.
       Se constată oportunitatea adoptării proiectului de hotărâre, acesta fiind temeinic fundamentat din punct de vedere tehnic și juridic.

